en en da nl ca da nb en es da da da da da da da de da da da en da da en en da da da da da da de da nb da da nb da da da da da da da da nl da en da da es nl da
Sommerrekord i Aarhus Airport | Aarhus Airport
3.9.2022 08:16:07 CEST | Aarhus Airport
Aarhus Airport checker ud af sommermånederne med det højeste antal passagerer nogensinde. I juni, juli og august rejste 255 procent flere gæster gennem Aarhus Airport end i samme periode i 2021.
Aarhus Airport slår ny rekord med 132.002 rejsende i sommerperioden. Det er især destinationer som Malaga, Milano, Mallorca, Zadar og Korfu, som har trukket passagertallene op i juni, juli og august måned.
Sommeren fik for alvor blæst det sidste coronastøv af Aarhus Airport, der går efteråret i møde med en ny sommerrekord i bagagen. 132.002 passagerer spændte sikkerhedsbæltet i den østjyske lufthavn på vej ind eller ud af Aarhus, og det er det højeste antal sommerrejsende nogensinde. Alene set i forhold til rekordåret i 2019 kan Aarhus Airport notere en samlet fremgang på 2,4 procent i juni, juli og august måned, hvilket svarer til 3041 flere passagerer i 2022. Det er især Ryanair’s lavprisruter, der har drevet væksten i tæt parløb med charterselskaberne Århus Charter og Atlantis Rejser til populære soldestinationer i Spanien, Grækenland og Egypten. Væksten kunne dog have været langt større, hvis kapaciteten havde været til stede, mener direktøren i Aarhuslufthavnen.
”Det er utroligt stærkt, at vi har sat en ny sommerrekord. Danskerne har haft en voldsom længsel efter at komme på ferie, og det har skabt en kæmpe efterspørgsel. Alle fly har stort set været fuldt booket i denne sommer, og vi kunne sagtens have sendt mange flere rejsende afsted, hvis der havde været fly at sende i luften. Dertil var SAS-strejken et benspænd i forhold til de mange passagerer, som normalt ville flyve ud i verden fra Aarhus via København”, siger Brian Worm, som er administrerende direktør i Aarhus Airport.
Ryanair har over de seneste år lanceret seks nye ruter fra Aarhus Airport. I tillæg til London-klassikeren og polske Gdansk har selskabet etableret nye ruter til soldestinationerne Zadar, Korfu og Malaga samt storbyerne Riga, Warszawa og Milano. Og de pæne bookingtal i Aarhus-regionen er ikke gået hen over hovedet på Ryanair, der mere end kraftigt indikerer, at Aarhus Airport godt kan forberede sig på flere nye ruter fra lavpriseselskabet. Hvad der kommer til at stå på boardingkortene, er dog endnu ikke afsløret.
”Vi ser ind i en sensommer og et efterår, hvor prognoserne ser virkelig positive ud både i forhold til antal rejsende og nye ruter. Ryanair og charterselskaberne trækker stadig godt igennem, SAS har netop genstartet Oslo-ruten direkte fra Aarhus, ligesom vi har mange passagerer, som rejser ud af Aarhus via København til Stockholm og Helsinki. I slutningen af september åbner Wizz Air en helt ny rute til Bukarest, der går under kælenavnet ”Østeuropas Paris”, og jeg er sikker på, at vi kommer med flere gode nyheder de næste måneder,” lover Brian Worm.
Tlf:+45 41 28 10 01tbj@aar.dk
Aarhus Airport slår ny rekord med 132.002 rejsende i sommerperioden. Det er især destinationer som Malaga, Milano, Mallorca, Zadar og Korfu, som har trukket passagertallene op i juni, juli og august måned.
Sommerrekord i Aarhus Airport.pdf
Information om Aarhus Airport
+45 87 75 70 00https://www.aar.dk/
Aarhus Airport A/S’ ambition er at være østjydernes foretrukne lufthavn og forbinde Østjylland med populære storbyer og andre attraktive rejsemål. Med afgange til destinationer i hele Europa sigter lufthavnen mod at imødekomme forventningerne hos det jyske erhvervsliv såvel som hos fritidsrejsende i lufthavnens optageområde, der er Jyllands største. I sensommeren 2022 står lufthavnen færdig efter en totalmodernisering og udvidelse til dobbelt størrelse. I 2024 er Aarhus Airport A/S vært for Europas vigtigste luftfartskonference, Routes Europe, der er en mødeplatform for branchens beslutningstagere. Aarhus Airport A/S er ejet af Aarhus Kommune, Syddjurs Kommune, Norddjurs Kommune og privatinvestor Staus A/S. Det tager cirka 35 minutter at nå Aarhus Airport A/S fra centrum af Aarhus.
Følg pressemeddelelser fra Aarhus Airport
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Aarhus Airport
KLM starter flyvninger til Amsterdam fra Aarhus Airport15.9.2022 11:30:00 CEST | Pressemeddelelse
Der står Amsterdam på boardingkortet, når KLM åbner en ny rute fra den østjyske lufthavn den 30. oktober 2022. Derved kommer en af østjydernes mest eftertragtede ruter på tavlen.
BRA åbner direkte Stockholmrute fra Aarhus Airport13.9.2022 13:00:00 CEST | Pressemeddelelse
Aarhus bliver igen direkte forbundet med Stockholm fra den 7. november 2022, hvor det svenske flyselskab BRA starter ny rute til citylufthavnen Bromma.
Spies udvider med ny soldestination fra Aarhus Airport5.9.2022 07:00:00 CEST | Pressemeddelelse
Spies checker ind i Aarhus Airport med en af danskernes foretrukne sommerdestinationer. I maj måned 2023 letter de første fly med kurs mod Palma de Mallorca.
Aarhusianske erhvervskapaciteter tiltræder lufthavnsbestyrelse29.6.2022 12:32:21 CEST | Pressemeddelelse
Lars Dige Knudsen sætter sig nu i formandsstolen for bestyrelsen i Aarhus Airport A/S. Med endnu et nyt medlem om bord skal den erhvervsorienterede bestyrelse give lufthavnens ambitiøse strategi vinger.
Solid optimisme i Aarhus Airport trods røde tal for 202124.6.2022 08:24:46 CEST | Pressemeddelelse
Resultatet for regnskabsåret 2021 viser et underskud på godt 47 millioner. Det ligger i tråd med forventningerne, og afspejler pandemiens indvirkning på rejse- og transportbranchen.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022